Pagsasao a Tae’

Ti pagsasao a Tae’ ket ti pagsasao a naisasao idiay Tana Luwu (Daga ti Luwu). Daytoy ket maysa a pagsasao nga Austronesio ti Sulawesi, Indonesia, ken maysa kadagiti pagsasao dagiti sangapulo a tribu a mangtagtagitao iti Tana Luwu, Abagatan a Sulawesi. Ti pagsasao a Tae' ket inus-usar babaen dagiti kaaduan nga agtataeng kadagiti uppat a distrito ti Tana Luwu: Luwu, Amianan a Luwu, Luwu Timur, ken ili ti Palopo. Ti Tae' ket paset ti grupo dagiti pagsasao ti Abagatan a Sulawesi, a kabagian ti Toraja, Mandar, Massenrengpulu, ken Mamuju. Ti Tae' iket naus-usar a kas lingua franca manipud iti abagatan a pagbeddengan iti  Buriko Kabupatan Wajo aginggana iti rehensia ti Malili Daya Luwu, ken idiay pay Tana Toraja ken Massenrempulu.

Ti Tae' ket maysa a rimpuok ti dialekto a mangbukel kadagiti 12 a dialekto ti etniko nga inus-usar babaen ti tattao nga addaan iti lugar ti Tana Toraja. Ti Tana Toraja ket ti maysa a lugar a dati idi a teritorio ti Kedatuan (Gobierno) Daan a Luwu. Ti taga-ugma a distrito ti Kedatuan Luwu ket gumay-at manipud iti adminitrasion a lugar ti rehensia ti Luwu, Daya a Luwu, Amianan a Luwu ken Palopo, Shiva (Wajo), Kolaka, Lasusua (itan ket ti Sultra). Ngem itan, ti Tana Luwu ket buklen laengen ti Luwu, Amianan a Luwu ken Daya a Luwu ti Siudad ti Palopo.

Dagiti nagibasaran 

Dagiti pagsasao ti Indonesia
Dagiti pagsasao ti Sulawesi
Sasao nga Abagatan a Sulawesi